CELEX: 31998R1520
Language: sl
Date: 1998-07-13 00:00:00
Title: Uredba Sveta (ES) št. 1520/98 z dne 13. julija 1998 o spremembi Uredbe (ES) št. 88/98 o nekaterih tehničnih ukrepih za ohranjanje ribolovnih virov v vodah Baltskega morja, Beltov in Øresunda

Pomembno pravno obvestilo

|

31998R1520

Uradni list L 201 , 17/07/1998 str. 0001 - 0003

		Uredba Sveta (ES) št. 1520/98z dne 13. julija 1998o spremembi Uredbe (ES) št. 88/98 o nekaterih tehničnih ukrepih za ohranjanje ribolovnih virov v vodah Baltskega morja, Beltov in ØresundaSVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti člena 43 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je Svet v skladu s členoma 2 in 4 Uredbe Sveta (EGS) št. 3760/92 z dne 20. decembra 1992 o vzpostavitvi sistema Skupnosti za ribištvo in ribogojstvo [3] zadolžen za sprejemanje ohranitvenih ukrepov, potrebnih za zagotovitev razumnega, odgovornega in trajnega izkoriščanja živih morskih virov, na podlagi razpoložljivih znanstvenih mnenj; ker lahko Svet v ta namen določi tehnične ukrepe v zvezi z ribiško opremo in načini njene uporabe;ker Uredba (ES) št. 88/98 [4] določa nekatere tehnične ukrepe za ohranjanje ribolovnih virov v vodah Baltskega morja, Beltov in Øresunda;ker Mednarodna komisija za ribištvo v Baltskem morju, v nadaljevanju "Komisija za ribištvo v Baltskem morju", ki je bila ustanovljena s Konvencijo o ribolovu in ohranjanju živih virov v Baltskem morju in Beltih, v nadaljevanju "Konvencija iz Gdanska", določa pravila, ki urejajo ribolovne postopke v Baltskem morju;ker je Komisija za ribištvo v Baltskem morju s pismom z dne 17. septembra 1997 obvestila države pogodbenice o nekaterih priporočilih, sprejetih na 23. seji Komisije, ki med drugim predvidevajo spremembo nekaterih tehničnih ukrepov;ker Konvencija iz Gdanska določa, da mora Skupnost uveljaviti omenjena priporočila v vodah Baltskega morja, Beltov in Øresunda, ob upoštevanju postopka ugovora, določenega v členu XI Konvencije; ker ni razlogov za take ugovore;ker lahko Svet določi tehnične ukrepe v zvezi z ribiško opremo in načini njene uporabe,SPREJEL NASLEDNJO UREDBO:Člen 1Uredba (EGS) št. 88/98 se spremeni, kot sledi:1. V členu 2(1) se določbe v zvezi z iverko (Platichtys flesus) in morsko ploščo (Pleuronectes platessa) nadomestijo z naslednjim:"Vrsta | Voda | Obdobje prepovedi |Iverka (Platichtys flesus) | Podobmočja 26, 28 in 29 južno od zemljepisne širine 59o 30′ N | 15. februar do 15. maj |Iverka | Podobmočje 32 | 1. februar do 30. junij |Samica iverke | Podobmočje 22, razen zemljepisnega območja, opisanega v Prilogi II | 1. februar do 30. april |Morska plošča (Pleuronectes platessa) | Podobmočja 26, 27, 28 in 29 južno od zemljepisne širine 59o 30′ N | 15. februar do 15. maj |Samica morske plošče | Podobmočje 22, razen zemljepisnega območja, opisanega v Prilogi II, in podobmočji 24 in 25 | 1. februar do 30. april" |2. Člen 9(1) se nadomesti z naslednjim:"1. Pri lovu na atlantskega lososa (Salmo salar) ali na morsko postrv (Salmo trutta) je prepovedano:- uporabljati viseče ali stoječe mreže od 1. junija do 15. septembra v vodah podobmočij 22 do 31,- uporabljati viseče ali stoječe mreže od 15. junija do 30. septembra v vodah podobmočja 32,- uporabljati plavajoče ali pridnene parangale od 1. aprila do 15. novembra v vodah podobmočij 22 do 31,- uporabljati plavajoče ali pridnene parangale od 1. julija do 15. septembra v vodah podobmočja 32.Območje prepovedi med lovopustom je onstran štirih navtičnih milj, merjeno od temeljnih črt. Na območju vzhodno od zemljepisne dolžine 22o 30′ E (svetilnik Bengtskär), znotraj finskih teritorialnih voda in ribolovnega območja, je ribolov s plavajočimi ali pridnenimi parangali prepovedan od 1. julija do 15. septembra."Člen 2Ta uredba začne veljati na dan objave v Uradnem listu Evropskih skupnosti.Uporablja se od 1. januarja 1998.Ta uredba je v celoti zavezujoča in se neposredno uporablja v vseh državah članicah.V Bruslju, 13. julija 1998Za SvetPredsednikW. Schüssel[1] UL C 4, 8.1.1998, str. 6.[2] UL C 210, 6.7.1998.[3] UL L 389, 31.12.1992, str. 1. Uredba, kakor je bila spremenjena z Aktom o pristopu iz leta 1994.[4] UL L 9, 15.1.1998, str. 1.--------------------------------------------------